Kalvītis el se ga laureà a l'Università łetone de l'Agricoltura ntel 1992, conseguendo na łaurea in economia. Dal 1992 al 1998 el xe sta direttore in varie atività che łe gaveva a che fare co l'agricoltura. Kalvītis el xe stato uno dei fondatori del Partio Popołare de ła Łetonia ntel 1997 e xe sta el primo ełeto al Saeima, el Parlamento nasionałe, ntel 1998. El ga fato el Ministro de l'Agricoltura dal 1999 al 2000 e el Ministro de l'Economia dal 2000 al 2002. Kalvītis el xe sta rieleto al Saeima e el xe diventà leader del grupo parlamentar del Partio Popołare ntel 2002. El 2 de diçenbre 2004 el xe diventà el Primo Ministro de ła Łetonia. Kalvītis prima el ga guidà on governo de coałision insieme al Partio de ła Nova Era, a l'Union dei Verdi e dei Contadini e al Primo Partio de ła Łetonia. Inte l'apriłe 2006 el Partio de ła Nova Era el ga łasà el governo e Kalvītis el conduxe on governo de coałision de minoransa basà sui altri tre partii.